stanford-oval/wikipedia huggingface dataset:
איתן מזרחי (מנכ"ל)
ביוגרפיה

נולד בירושלים וגדל ברמת גן. בנעוריו היה פעיל בתנועת הצופים, שם החלה להתעצב תפיסת עולמו החברתית-קהילתית וההתנדבותית. שירת בצה"ל בחיל האוויר, ובמקביל לשירותו החל להתנדב עם בני נוער במסגרת "חבורות רחוב" בבת ים. לאחר שחרורו מהצבא, היה העובד הראשון בתפקיד זה בבת ים.
למד לתואר ראשון בעבודה סוציאלית בתחום עבודה קהילתית באוניברסיטת בר-אילן, ולתואר שני במינהל ותכנון חברתי. במהלך לימודיו עבד כעובד קהילתי בשכונת תל כביר (שכונת התקווה) בתל אביב; הקים את יחידת רונ"ן בבת ים – היחידה לרווחת הנער והנערה; וכיהן כמנהל היחידה לחבורות רחוב בעיריית תל אביב-יפו.
ב-1985 מונה למנהל מתנ"ס קריית עקרון, תפקיד אותו מילא במשך חמש שנים. במהלך תפקידו פיתח פעילויות, חוגים ותוכניות קהילתיות לקבוצות מגוונות באוכלוסיית היישוב, ובעיקר לבני נוער, בהן תוכניות בתחום המנהיגות והלמידה, יום חינוך ארוך בבתי הספר היסודיים ותוכנית ליצירת קשר עם התעשייה (כולל קשר עם מפעל תדיראן סוללות). על עבודתו בקריית עקרון זכה במספר פרסים: בשנת 1987 – פרס יקל למתנ"ס מצטיין בעבודה קהילתית מטעם התאגדות המרכזים הקהילתיים בישראל; בשנת 1988 – מתנ"ס מצטיין מטעם החברה למתנ"סים; ובשנת 1989 – מתנ"ס מצטיין מטעם התאחדות התעשיינים בישראל והחברה למתנ"סים.
בשנים 1990–1997 הקים וניהל את המחלקה לילדים ולנוער בחברה למתנ"סים. במהלך תפקידו פיתח תוכניות חדשניות כגון נח"ל קהילתי, מרכזי אתגרים לנוער, מרכזי מוזיקה ויזמות עסקית לנוער. הוא קידם התמקצעות של עבודת מדריכי הנוער, ובניית תוכניות הכשרה והדרכה, מרכזי מיון והערכה לעובדים. את תפיסתו החברתית בתחום הנוער תיאר בספר "בדיאלוג מתמיד" שיצא לאור על ידי החברה למתנ"סים בשנת 2000. במהלך תקופת כהונתו כמנהל המחלקה זכה בפרס הצטיינות מטעם החברה למתנ"סים.
בשנים 1997–2000 ניהל את אגף אוכלוסיות בקהילה בחברה למתנ"סים, שכלל את המחלקות לגיל הרך, לילדים ולנוער, לאזרחים בוגרים, לקשישים ולאוכלוסיות עם צרכים מיוחדים. הוא הרחיב את תחומי העיסוק של המחלקות ויזם פרויקטים כגון "קהילה נגישה", חופשות וקייטנות לילדי החינוך המיוחד, עבודה עם נפגעי נפש, התגייסות קהילתית כוללת בגיל הרך, מעונות יום קהילתיים, תוכניות "אמצע החיים" לאזרחים בוגרים, ועוד.
לאחר מכן ניהל עד שנת 2008 את מחוז הדרום בחברה למתנ"סים, שכולל 35 מתנ"סים. בתפקידו עסק בייעוץ, בגיוס משאבים, בגיוס מנהלים והשמתם לעבודה, בהבראת מתנ"סים ובפיתוח תוכניות כגון "ועידת אזרחי הנגב" – תהליך אזרחי שבו שותפים נבחרי ציבור, אנשי עסקים, אנשי מקצוע ואזרחי הנגב, במטרה לקדם את איכות החיים של תושבי הנגב. באותה תקופה מונה לעמוד בראש ועדת המשנה לחינוך הבלתי פורמלי במסגרת התוכנית הלאומית לנגב והיה יו"ר מינהלת היישום.
במאי 2008 מונה למנכ"ל בפועל של החברה למתנ"סים, ובאוקטובר אותה שנה מונה כמנכ"ל החברה. במהלך כהונתו עברה החברה למתנ"סים תהליך אסטרטגי, מיתוג מחדש, גידול במספר המתנ"סים (כולל ביישובים בפריפריה, בחברה החרדית והערבית). במהלך שנים אלה פותחו כלים לניהול קהילתי בחברה, ביניהם "מדד המא"ה" – מדד איכות החיים הקהילתיים.
לאורך השנים היה מזרחי פעיל גם במסגרות התנדבותיות שונות. כמעט עשרים שנה היה פעיל במשלחות הנוער לפולין מטעם משרד החינוך. ב-2007 קיבל תעודת הערכה משרת החינוך יולי תמיר, על התנדבות ותרומה "לזיכרון השואה ולהבטחת העתיד במסעות תלמידי ישראל לפולין".
איתן היה נשוי מעל 30 שנה לשפרה שנפטרה מסרטן בגיל מוקדם, הוא אב לשלוש בנות ומתגורר בגדרה.
פרסומים מקצועיים

בדיאלוג מתמיד (ארכיון) – ספר על מעורבות ויזמות של בני נוער בקהילה – 2000, בהשתתפות שמחה ליבוביץ, עדנה בוסטין, נירית איציקסון.
"חושבים נוער (ארכיון)" – תוכניות חדשניות לנוער במתנ"סים, 1994.
מפעלי קיץ במתנ"סים (ארכיון) – קייטנות ומחנות – המלצות חדשניות ליישום, קיץ 2000.
"צוות איתן (ארכיון)" – לטיפול במתנ"סים במצבי משבר – דו"ח אבחון והמלצות, נובמבר 2004.
שירותי ליבה – השירותים שהחברה למתנ"סים צריכה למקד כלפי המתנ"סים – יו"ר הצוות. במסגרת צוות "פני החברה לאן" - מרכז הצוות – דצמבר 2002.
החברה למתנ"סים: כיצד עליה להיערך אל מול המגמות והתופעות המתפתחות בה ובסביבתה? אוקטובר, 2001.
תוכנית הח"ן – יום חינוך ארוך, קריית עקרון, 1990.
"שחור בעיניים" – הכוח בחבורות הרחוב. מפגש, כתב עת לעובדי נוער במצוקה, 1990.
אם השנה

דוגמה לתעודת "אם השנה" שהוענקה בשנת תשל"ט על ידי ראש העיר תל אביב, שלמה להט
אם השנה, הוא תואר ופרס שניתן בערים או בשכונות בישראל, במשך שנות השבעים והשמונים למאה העשרים. הוא הוענק לאמהות בקרבת התאריך בו חל יום האם.
טקס הענקת פרס "אם השנה" עדיין מתקיים בערים בודדות, בהן העיר באר שבע.
ראו גם

יום האם
איתור מילות מפתח

איתור מילות מפתח (באנגלית: Keyword spotting או Word Spotting) הוא בעיה שהוגדרה לראשונה בהקשר של עיבוד וניתוח של דיבור. בעיבוד דיבור, איתור מילות מפתח עוסק בזיהוי מילות מפתח במהלך הגייתן.
איתור מילות מפתח מוגדר גם כבעיה נפרדת, אך קשורה, בהקשר של עיבוד תמונות ומסמכים. בעיבוד תמונות ומסמכים, איתור מילות מפתח הוא בעיה בה יש למצוא את כל המופעים של מילת המפתח בתוך תמונה או מסמך סרוק וזאת מבלי לפענח את התמונה או את המסמך במלואם.
בעיבוד דיבור

העבודות הראשונות באיתור מילות מפתח הופיעו בסוף שנות ה-80.
מקרה מיוחד של איתור מילות מפתח הוא איתור מילות-עירור (wake word או hot word) המשמשות בתקשורת עם עוזרים דיגיטליים אישיים כמו אלקסה או סירי כדי "להעיר" אותם כששמם נאמר.
בארצות הברית, סוכנות הביטחון הלאומית עשתה שימוש באיתור מילות מפתח לפחות מאז שנת 2006. טכנולוגיה זו מאפשרת לאנליסטים לחפש מידע בכמויות גדולות של שיחות מוקלטות ולבודד אזכורים של מילות מפתח חשודות. IARPA (אנ') מימנה מחקר בנושא איתור מילות מפתח במסגרת תוכנית בבל (אנ').
כמה אלגוריתמים המשמשים למשימה זו הם:
Sliding window (אנ')
garbage model
השערת K הטובים ביותר
Iterative Viterbi decoding (אנ')
Convolutional neural network
רשתות קונבולוציה
בעיבוד מסמכים ותמונות

ניתן לראות באיתור מילות מפתח בתמונות מסמכים תת-בעיה של בעיית אחזור תמונות על בסיס תוכן (CBIR (אנ')). בהינתן שאילתה, המטרה היא לאחזר את המקרים הרלוונטיים ביותר של מילים מתוך אוסף של מסמכים סרוקים. השאילתה יכולה להיות מחרוזת טקסט (query-by-string keyword spotting) או תמונה של מילה (query-by-example keyword spotting).
הערות שוליים

1 2 3  Giotis, A.P; Sfikas, G.; Gatos, B.; Nikou, C. (2017). "A survey of document image word spotting techniques". Pattern Recognition. 68: 310–332. doi:10.1016/j.patcog.2017.02.023.
1 2  Rohlicek, J.; Russell, W.; Roukos, S.; Gish, H. (1989). "Continuous hidden Markov modeling for speaker-independent word spotting". Proceedings of the 14th IEEE International Conference on Acoustics, Speech, and Signal Processing (ICASSP). 1: 627–630.
↑  Froomkin, Dan. "THE COMPUTERS ARE LISTENING". The Intercept. נבדק ב-20 ביוני 2015. {{cite web}}:  (עזרה)
↑  Sainath, Tara N and Parada, Carolina (2015). "Convolutional neural networks for small-footprint keyword spotting" (PDF). Sixteenth Annual Conference of the International Speech Communication Association.{{cite journal}}:  תחזוקה - ציטוט: multiple names: authors list (link)
אלבר אלבז

| --- | --- |
אלבר אלבז, 2014
תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  12 ביוני 1961 קזבלנקה, מרוקו 
 פטירה:  24 באפריל 2021 (בגיל 59) הרובע השלושה-עשר של פריז, צרפת 
 מקום קבורה:  חולון 
 מקום לימודים:  שנקר - בית ספר גבוה להנדסה ולעיצוב 
 תקופת הפעילות:  1989–2021 (כ־32 שנים) 
 תחום יצירה:  עיצוב אופנה, מעצב אופנה 
 פרסים והוקרה:  אביר בלגיון הכבוד 
 
אברהם שלום אלבר אלבז (בצרפתית: Alber Elbaz;‏ 12 ביוני 1961 – 24 באפריל 2021) היה מעצב אופנה ישראלי שהתגורר ועבד בפריז.
שמלה ונעליים בעיצובו של אלבר אלבז. מוצג באנו – מוזיאון העם היהודי
ביוגרפיה

אלבז נולד בעיר קזבלנקה במרוקו. כאשר היה בן 8 חודשים עלה לישראל עם הוריו וארבעת אחיו, והם התיישבו בחולון בשכונת תל גיבורים. בשנים 1982–1986, לאחר שחרורו משירות חובה בצה"ל, למד בשנקר - בית ספר גבוה להנדסה ולעיצוב (כשמו היום), ברמת גן. עבד ובלט ביצירתו בתחום האופנה.
אלבז חי משנת 1993 בזוגיות עם אלכס קו (Alex Koo), מנהל השיווק של בית האופנה לנוון.
אלבר אלבז נפטר ב-24 באפריל 2021, בגיל 59, לאחר שכשלושה שבועות קודם לכן נדבק בווריאנט הדרום-אפריקאי של נגיף הקורונה. נקבר בבית העלמין בחולון.
קריירה מקצועית

בשנת 1987 היגר אלבז לעיר ניו יורק. הוא עבד תקופת מה עבור יצרן בגדים שנועדו לאם הכלה, ומשם עבר לעבוד משך שבע שנים אצל ג'פרי בין (Geoffrey Beene), מעצב אופנה אמריקאי ידוע. אלבז טען כי צבר ניסיון וידע רב מתקופת עבודתו זו והושפע מנטייתו של בין לדחות זרמים חדשים באופנה וכן מכישרונו בבחירת בדים ועיצובם.
ביוני 1996 קיבל אלבז משרת מעצב בבית האופנה הצרפתי הידוע של גי לרוש (Guy Laroche). אלבז, שהיה עדיין אלמוני בעולם האופנה, לכד את תשומת לבו של מנהל בית האופנה של לרוש, רלף טולדנו, בציורי האופנה הנשית שלו. בעיצוביו הצליח אלבז לעדכן ולחדש את התצוגה של לרוש. בשנת 1998 עבר אלבז לעבוד בבית האופנה של איב סן-לורן שם עיצב בגדי נשים המוכנים לקנייה מן הקולב (להבדיל מבגדים הנתפרים במיוחד לפי הזמנה). אלבז בלט במשרה זו בכישרונו ועם פרישתו של איב סן-לורן מעבודה, הוא יועד להתמנות למעצב הראשי של בית האופנה. אולם, תוכנית זו לא יצאה לפועל לאחר שחברת גוצ'י רכשה את מותג הבגדים התפורים מראש של איב סן-לורן, ואלבז פוטר ממשרתו לאחר שעיצב משך שלוש עונות בלבד.
אלבז עבר לעבוד משך תקופה קצרה בבית האופנה האיטלקי קריזיה (Krizia) ובחודש אוקטובר 2001 הוא מונה למנהל האמנותי של בית האופנה לנוון (Lanvin) בפריז. לנוון הוא אחד מבתי האופנה העילית הוותיקים והמוכרים ביותר, הפועל מאז שנת 1909. החברה נקנתה בשנת 2001 על ידי קבוצת משקיעים אשר יזמה את הצעת המשרה לאלבז.
עיצובי בגדיו הנשיים והקלים ללבישה של אלבז התחבבו על עיתונות האופנה המובילה בעולם המערבי. כך למשל, כתבה עליו עורכת האופנה רבת ההשפעה של ה-International Herald Tribune, סוזי מנקס: "...אלבז הוא יקירה של כל אישה. וזה כולל את ניקול (כמו בקידמן), קייט (כמו במוס), קלואי סביני, סופיה קופולה והרבה מאוד כוכבי קולנוע עולים", ואילו עורכת האופנה של ה-Independent הכתירה את דיווחה על תצוגת אביב-קיץ 2008 של בית האופנה לנוון בכותרת: "לנוון של אלבר אלבז - פשוט אלוהי".
חברת לאנווין הודיעה בסוף אוקטובר 2015 על פרישתו המיידית של אלבז. הוא מצדו הבהיר שפרש עקב מחלוקת עם בעלת רוב המניות בחברה, שו-לאן וואנג.
בתחילת 2021 הקים את המותג העצמאי שלו "AZ Factory" לאחר הפסקה ארוכה. בריאיון שנתן לניו יורק טיימס הסביר שהקולקציות שלו בנויות על סיפורים: "לא יהיו קולקציות אביב־קיץ וסתיו־חורף, לא בגדי ערב ובגדי יום, לא השוק הזה והשוק הזה, אלא סדרה של קולקציות משולבות היטב, כמו קוביות לגו, שנבנות בדיוק מלא אחת על השנייה אבל ניתנות לשחרור והפרדה מלאים באותה המידה".
בספטמבר 2022 עלתה במוזיאון העיצוב בחולון התערוכה אלבר אלבז: מפעל החלומות באוצרותה של היסטוריונית האופנה יערה קידר. בתערוכה הוצגו עיצוביהם של עילית מעצבי עולם האופנה לצד עיצובים של מותג האופנה של  "AZ Factory" . הייתה זו התערוכה המקיפה ביותר על מעצב העל הישראלי המצליח בכל הזמנים.
פרסים ועיטורים

בשנת 2005 קיבל אלבז את פרס מעצב האופנה הבינלאומי של השנה, מטעם מועצת מעצבי האופנה של ארצות הברית.
בשנת 2007 בחר הטיים מגזין באלבז כאחד מ-100 האנשים המשפיעים ביותר בעולם.
ב-25 בינואר 2007 הוענק לאלבז אות לגיון הכבוד הצרפתי.
בשנת 2014 הוענק לו תואר דוקטור לשם כבוד מאת הקולג' המלכותי לאמנות בלונדון.
הערות שוליים

↑  Ariel Levy Ladies' Man: Alber Elbaz and the refinement of Lanvin, The New Yorker, March 16, 2009
↑  איתי יעקב, אלבר אלבז, מעצב האופנה הישראלי המצליח ביותר בעולם, נפטר מקורונה בגיל 59, באתר ynet, 25 באפריל 2021
↑  כבוד אחרון: הלוויתו של מעצב האופנה הישראלי אלבר אלבז, באתר וואלה, 28 באפריל 2021
↑  אלבר אלבז באתר GRAVEZ
↑  Suzy Menkes, At Lanvin, a master of improvisation. International Herald Tribune, May 24, 2005.
↑  Susannah Frankel, Lanvin's Alber Elbaz - Simply Divine. Independent, April 14, 2008.
↑  Lynn Hirschberg, The Classicist, New York Times, September 25, 2005.
↑  Natalie Portman, Alber Elbaz, TIME
↑  אלבר אלבז יקבל את אות לגיון הכבוד הצרפתי
| --- | --- |
בקרת זהויות :  NLI: 987012219173605171  BnF: cb15676294h (data)  GND: 1021351504  ISNI: 0000 0003 6246 6562  KulturNav: 4464a2a6-d5e7-49ee-8c6b-79cf6c0bd902  LCCN: no2010053129  NGV: 17473  NKC: xx0151560  RERO: 02-A023025324  RKD: 345394  SNAC: w6c54r2g  SUDOC: 130873918  VIAF: 224772064   WorldCat (עם VIAF): 224772064 
חלון הראווה של בית האופנה "לנוון" במונטה קרלו. אלבר אלבז היה המנהל האמנותי של בית אופנה זה מאז שנת 2001.
איתן מור-יוסף

| --- | --- |
אין תמונה חופשית
 לידה:  1963 (בן 61 בערך) ירושלים
 מדינה:  ישראל ישראל
 מקום מגורים:  קצרין
 ידוע בשל:  מזכ"ל בני עקיבא
 השכלה:  ישיבת הר עציון
איתן שמעון מור-יוסף (נולד בשנת 1963) הוא איש חינוך ישראלי, מזכ"ל תנועת בני עקיבא בשנים 2003 – 2006, מנהל בתי ספר וחבר המועצה המקומית קצרין בין השנים 2008 ו-2013.
ביוגרפיה

נולד בירושלים וגדל בשכונת קטמון, במשפחה בת ארבעה ילדים. אביו, מרדכי, נולד במרוקו ועלה ארצה בגיל 24. אמו, גאולה, הייתה בת למשפחה שחיה בארץ זה 15 דורות. אחיו הגדול פרופסור שלמה מור־יוסף, שימש כמנכ"ל רשות האוכלוסין וההגירה, המוסד לביטוח לאומי והמרכז הרפואי הדסה. אחיו אורי נהרג במלחמת יום הכיפורים.
גדל במשפחה דתית, אך למרות זאת למד בבית ספר ממלכתי לא דתי והיה חבר בתנועת הצופים. לאחר מכן עבר ללמוד במוסדות "חורב" ובישיבת נתיב מאיר והצטרף לפעילות בסניף בני עקיבא "מרכז" בירושלים, שם גם שימש כקמונר. לאחר התיכון למד בישיבת הר עציון. היה מורה בחטיבת הביניים של ישיבת מקור חיים, ניהל בית ספר במצפה רמון ואת בית הספר "דרכי נעם" בקצרין, שאותו הקים. בשנת 2003 נבחר לכהן כמזכ"ל בני עקיבא בישראל. בתקופתו כמזכ"ל יזם סדרת פגישות לשיח ולימוד משותף בין מדריכי בני עקיבא למדריכי השומר הצעיר, והוא נחשב למזכ"ל שהכניס לתנועה צביון חברתי. כמו כן, בתקופתו התמודד עם אירועים כמו תוכנית ההתנתקות ופינוי עמונה. לאחר סיום תפקידו שימש כמנהל בית ספר בקיבוץ לביא. היה ראש מטה חגיגות שלושים שנה לקצרין.
בשנת 2008, לקראת הבחירות למועצה המקומית קצרין, הוצב במקום השני ברשימת "לב" של ראש המועצה סמי בר לב ונבחר כחבר מועצה. כיהן בתפקיד עד שנת 2013.
נשוי לאפרת, בתו של אורי וירצבורגר, לשעבר יו"ר הוועד המנהל של מכון לב, ואב לשישה. מתגורר בקצרין.
הערות שוליים

1 2  ילקוט הפרסומים 5877 עמ' 935.
↑  עינת ברזילי, הרב בני נכטיילר יהיה המזכ"ל הבא של "בני עקיבא", באתר nrg‏, 24 ביולי 2006
↑  עפרה לקס, מזכ"ל קיבוצניק או רב?, באתר ערוץ 7, 17 באפריל 2008
↑  אלישיב רייכנר, גיב מי מור יוסף, באתר nrg‏, 3 בספטמבר 2006
↑  אבנר לוטן, בר לב התחבר גם לדתיים, באתר mynet‏ העמק, 7 באוגוסט 2008
↑  יוסל ארנפלד, עניין אישי והפעם עם אורי וירצבורגר, באתר ערוץ 7, 5 בספטמבר 2024
| בני עקיבא |
| --- | --- | --- |
| מזכ"לי תנועת בני עקיבא בישראל | מתתיהו רוטנברג • יעקב דרורי • אברהם שטרן • ליפא אהרוני • ידידיה כהן • שלמה סמסון • אמנון שפירא • יוחנן בן-יעקב • יהושע (שייע) אלטמן • אברהם ליפשיץ • אלחנן גלט • יונה גודמן • מרדכי (מוטי) יוגב • איתן מור-יוסף • הרב בני נכטיילר • דני הירשברג • יאיר שחל • יגאל קליין |  |
| מזכ"לי תנועת בני עקיבא העולמית | יוסקה שפירא • אברהם דובדבני • יצחק שטיגליץ • גאל גרינוולד  • זאב שוורץ  • הרב נעם פרל • רועי אביקסיס • אוהד טל  • צבי אלון |  |
| מושגים | תורה ועבודה • שבט יובל • של"פ • צוותי נחשון • גרעין נח"ל • פרויקט השחר • שבט איתנים |  |
| אישים מרכזיים | יחיאל אליאש • הרב משה צבי נריה • הרב חיים דרוקמן |  |
| --- | --- |
בקרת זהויות :  NLI: 987007498598405171  VIAF: 308255870   WorldCat (עם VIAF): 308255870
איימונה, רוזן סבויה

איימונה, רוזן סבויה (באיטלקית: Aimone di Savoia; ‏15 בדצמבר 1291 – 22 ביוני 1343), היה רוזן סבויה בין השנים 1329–1343.
ביוגרפיה

איימונה נולד ב-15 בדצמבר 1291 בשיאמברי, לאמדאו החמישי, רוזן סבויה ולסיביל מבאז'ה, בתם של גידו השני, רוזן באז'ה ובאטריצ'ה ממונטפראט. בשנת 1321 פיקד איימונה על ניהול המצור על קורבייר, ולאחר מכן התיישב באביניון בחצרו של האפיפיור יוחנן העשרים ושניים.
בשנת 1323 מת אביו אמדאו החמישי, רוזן סבויה, ואחיו אדוארדו, רוזן סבויה עלה לשלטון במקומו, ואילו איימונה קיבל את השליטה על אזור ברס. בשנת 1329 מת אחיו אדוארדו, ואיימונה עלה לשלטון במקומו. עם עלותו לשלטון תבעה אחייניתו ג'ובאנה מסבויה את השליטה ברוזנות, והסכסוך ביניהם הסתיים רק לאחר ששילם לה איימונה פיצוי כספי. זמן קצר לאחר עלותו לשלטון הצליח איימונה לפתור את המחלוקות עם דודו אמדה השלישי, רוזן ז'נבה, ובשל כך נקרא "משכין השלום".
במהלך רוב שנותיו הראשונות בשלטון, נלחם איימונה נגד גיגה השמיני, רוזן ויינואה, ולאחר מותו של הלה במצור על לה פרייר, השיג פיליפ השישי, מלך צרפת הפסקת אש בינו לבין יורשו של גיגה - אימבר השני, רוזן ויינואה.
בשנת 1333 ניסה אדוארד השלישי, מלך אנגליה לשכנע אותו שיעמוד לצידו במלחמתו הצפויה עם צרפת, אולם איימונה סירב לתפוס צד בסכסוך.
בשנת 1330 הקים איימונה את משרת הקנצלר לצורך ניהולה הרשמי של הרוזנות, ובשנת 1340 הקים בתי משפט שיטפלו בסכסוכים השונים עם בעלי הטירות ברוזנות.
ב-22 ביוני 1343 מת איימונה במונמליאן, ובנו אמדאו השישי, רוזן סבויה עלה לשלטון במקומו.
משפחתו

ב-1 במאי 1330 התחתן איימונה עם יולנדה פלאולוגינה ממונטפראט, בתם של תאודורו הראשון, מרקיז מונטפראט וארגנטינה ספינולה, ממנה נולדו לו 5 ילדים:
אמדאו השישי, רוזן סבויה (1334–1383)
ביאנקה מסבויה (1336–1388), התחתנה עם גלאצו ויסקונטי השני
ג'ובאני מסבויה (1338–1348)
קטרינה מסבויה (1341)
לודוביקו מסבויה (1342)
בנוסף היו לאיימונה כמה ילדים לא חוקיים, מפילגשיו השונות.
אית'ן סנטוס

אית'ן ג'יימס סנטוס (באנגלית: Ethan James Santos; נולד ב־22 בדצמבר 1998) הוא כדורגלן גיברלטרי המשחק בעמדת המגן במנצ'סטר 62 ובנבחרת גיברלטר.
קריירת מועדונים

סנטוס החל את דרכו ככדורגלן במחלקת הנוער של מועדון יורופה מליגת העל הגיברלטרית. בשנת 2017 חתם במועדון מנצ'סטר 62, בו שיחק שנתיים והבקיע שער אחד.
בשנת 2019 חתם במועדון מונס קאלפה, בו שיחק במשך כשלוש שנים, ואז חזר למנצ'סטר 62.
קריירה בין־לאומית

לסנטוס 7 הופעות במדי הנבחרת הצעירה של גיברלטר. ב־27 במרץ 2021 ערך סנטוס את הופעתו הראשונה במדי הקבוצה הבוגרת, במסגרת מוקדמות מונדיאל 2022, בהפסד 4–1 למונטנגרו.
הערות שוליים

↑  Ethan Santos signs for Manchester 62, Gibraltar Chronicle, ‏13 בספטמבר 2022 (באנגלית), אית'ן סנטוס חותם במנצ'סטר 62, באתר Gibraltar Chronicle
אליפלט

ערך זה עוסק במושב בישראל. אם התכוונתם למשמעות אחרת, ראו .
| --- | --- |
בית הכנסת של אליפלט
מדינה: ישראל ישראל
מחוז: הצפון
מועצה אזורית: מבואות החרמון
גובה ממוצע: ‎333 מטר
תאריך ייסוד: 1949
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 728 תושבים
    - שינוי בגודל האוכלוסייה: ‎4.7% בשנה
 מפת מיקום  מפה דינמית   (למפת הגליל העליון מוגדלת) אליפלט(למפת הגליל העליון רגילה) אליפלט(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אליפלט(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אליפלט32°56′52″N 35°32′51″E﻿ / ﻿32.947882313066°N 35.5474029518031°E﻿ / 32.947882313066; 35.5474029518031  heמפת היישובים של מועצה אזורית מבואות החרמון (in English: Mevo'ot HaHermon Regional Council) באדום - אליפלט בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 6 מתוך 10

אֱלִיפֶלֶט הוא מושב ברמת כורזים מדרום לראש פינה, בתחום המועצה האזורית מבואות החרמון. במושב מתגוררות כ-180 משפחות[דרוש מקור] העוסקות בין היתר בתיירות (צימרים).
הגישה למושב מתבצעת על ידי מעבר בכביש 8652 שהוא חלק מתוואי כביש 90 הישן.
היסטוריה

היישוב הוקם בשנת 1949 ככפר עבודה זנגריה א’ על אדמות הכפר הערבי הנטוש זנגריה על ידי עולים מתימן במסגרת תנועת המושבים. בשנת 1951 עזבה האוכלוסייה התימנית והמעברה הפכה למושב שבו התיישבו עולים מצפון אפריקה (טריפולטאים 50%, מרוקאים 35%, תוניסאים 15%[דרוש מקור]) ומעיראק.
במושב מקיימים תפילות בשני בתי כנסת.
שם המושב הוא מהמקרא - אליפלט מוזכר בתנ"ך כאחד מבניו של דוד המלך.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אליפלט, באתר תנועת אור, ‏23 באפריל 2019
↑  אליפלט, כל מקום ואתר: מדריך לכל מקום ואתר בארץ ישראל, רעננה, ישראל. משרד הביטחון – ההוצאה לאור, 2000
↑  מושב אליפלט, באתר ארכיון המדינה, עמוד 14
↑  ספר שמואל ב', פרק ה', פסוק ט"ז
| --- | --- |
בקרת זהויות :  NLI: 987007588163605171 
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
אלמר מדר

| --- | --- |

אלמר מדר
 לידה:  28 ביולי 1963 (בן 61) אוצוויל, שווייץ שווייץ
 מדינה:  שווייץ 
 השכלה:  אוניברסיטת פריבור 
 השתייכות:   המשמר השווייצרי
 תקופת הפעילות:  1998–2008 (כ־10 שנים)
 דרגה:   אוברסט
 תפקידים בשירות
 מפקד המשמר
 עיטורים
 אביר מפקד במסדר הקדוש גרגוריוס  קצין בכיר במסדר ההצטיינות של הרפובליקה האיטלקית  אביר מסדר כנסיית הקבר הקדוש  מפקד במסדר סילבסטר הקדוש  מסדר פרו מריטו מליטנזי 
 
אלמר תיאודור מדר (בגרמנית: Elmar Theodor Mäder;‏ נולד ב-28 ביולי 1963) שימש כמפקד המשמר השווייצרי האמון על ביטחונה של קריית הוותיקן בין השנים 2002–2008.
ביוגרפיה

מדר נולד ב-28 ביולי 1963 בעיר אוצוויל בקנטון סנט גאלן שבשווייץ. אחד מחמשת ילדיהם של תיאודור וקתרינה מדר. הוא למד משפטים באוניברסיטת פרייבורג וסיים את לימודיו ב-1990.לאחר סיום לימודיו עבד כעורך דין עצמאי במשך שנתיים לפני שהתגייס לחיל האוויר השווייצרי והגיע לדרגת לויטננט. ב-1998 התגייס למשמר השווייצרי וב-2002 מונה בידי האפיפיור יוחנן פאולוס השני למפקד המשמר.
הוא פרש מתפקידו ב-6 במרץ 2008 והוחלף בדניאל אנריג. לאחר פרישתו החל לעבוד בחברות אבטחה פרטיות בגרמניה ובשווייץ.
הערות שוליים

↑  Kommandant der Schweizergarde tritt zurück
| --- | --- |
בקרת זהויות :  RERO: 02-A024117416  VIAF: 1568159234463903371827   WorldCat (עם VIAF): 1568159234463903371827
אמיר באן

| --- | --- |
אין תמונה חופשית
 לידה:  19 ביוני 1956 (בן 68) 
 מדינה:  ישראל 
 השכלה:  הטכניון – מכון טכנולוגי לישראל  אוניברסיטת תל אביב  האוניברסיטה העברית בירושלים 
 
אמיר באן (נולד ב-19 ביוני 1956) הוא איש היי-טק ישראלי שהתפרסם בשל חלקו בפיתוח הדיסק און-קי, ובפיתוח תוכנת דיפ ג'וניור (אנ'), שהייתה אלופת העולם בשחמט מספר פעמים בין 1997 ל-2014.
באן מוסמך במדעי המחשב מהטכניון (1986) ומוסמך במנהל עסקים מאוניברסיטת תל אביב (2007). את הדוקטורט עשה בתחום חקר הרציונליות באוניברסיטה העברית (2008).
החל בתכנות שחמט בשנת 1985. היה סמנכ"ל מחקר ופיתוח בחברת אם-סיסטמס.
בשנת 2015 באן קיבל יחד עם דב מורן וסימון ליצין את פרס IEEE Reynold B. Johnson Information Storage Systems Award עבור תרומתו החלוצית למערכות אחסון המבוססות על זיכרון פלאש.
הערות שוליים

↑  דיילי מיילי - אינפורמישן וויק, ‏פרופ' נתן נתניהו, מבר-אילן: "משחקי המחשב יקדמו את החזית הטכנולוגית", באתר "הידען", 14 ביולי 2004
| --- | --- |
בקרת זהויות :  NLI: 987007310009205171  VIAF: 298547116   WorldCat (עם VIAF): 298547116 
ערך זה הוא קצרמרבנושא שחמטאים ובנושא ישראלים. אתם מוזמנים לתרום לוויקיפדיה ו.
אדוארד צ'ייטור

| --- | --- |

אדוארד צ'ייטור 1918
 לידה:  21 ביוני 1868 מוטווקה ניו זילנד
 פטירה:  15 ביוני 1939 (בגיל 70) לונדון, אנגליה
 מדינה:  ניו זילנד 
 השכלה:  מכללת נלסון 
 בן או בת זוג:  Louisa Jane Collins (17 באוקטובר 1898–?) 
 צאצאים:  Katharine Clervaux Chaytor, Dorothy Clervaux Chaytor, Edward John Clervaux Chaytor 
 השתייכות:  ניו זילנד ניו זילנד
 תקופת הפעילות:  1886–1924 (כ־38 שנים)
 דרגה:  מייג'ור גנרל
 תפקידים בשירות
 מפקד פלוגה (1901–1899) מפקד הגדוד ה-8 הניו זילנדי (1902) כשליש במפקדת ההגנה של צבא ניו זילנד (1906-1902) המפקד הצבאי של מחוז וולינגטון (1914-1911) המפקד האדמיניסטרטיבי של הדיביזייה של הכוחות הניו זילנדים והאוסטרלים (1915-1914) מפקד הבריגדה הרכובה הניו זילנדית (1917-1915) מפקד הדיוויזיה הרכובה אוסטרליה וניו זילנד - אנזא"ק (1919-1917) מפקד צבא ניו זילנד (1924-1919)
 פעולות ומבצעים
 מלחמת הבורים מלחמת העולם הראשונה מערכת גליפולי המערכה על סיני וארץ ישראל
 עיטורים
 המסדר הוויקטוריאני המלכותי (1920) מסדר מיכאל הקדוש וג'ורג' הקדוש מסדר האמבט מסדר הנילוס
 
פורטרט של צ'ייטור שצויר על ידי צ'ארלס ווילר ב-1921
מפקדים בריטים ברכב קרבי. משמאל בחזית אדוארד צ'ייטור, עומד במרכז בריגדיר גנרל גרנוויל ריירי (מפקד הבריגדה הרכובה ה-2 האוסטרלית), יושב מימין גנרל אדמונד אלנבי
מייג'ור גנרל אדוארד צ'ייטור עם עלי ביי וואהאבי, מפקד הארמייה ה-4 הטורקית שנשבה בקרב עבר הירדן השלישי - 29 בספטמבר 1918
מייג'ור גנרל אדוארד צ'ייטור במפקדת דיביזיית אנזא"ק בראשון לציון לאחר סיום המלחמה - נוב 1918
מייג'ור גנרל אדוארד צ'ייטור
מייג'ור גנרל סר אדוארד וולטר קליירוו צ'ייטור (באנגלית: Sir Edward Walter Clervaux Chaytor;‏ 21 ביוני 1868 - 15 ביוני 1939) היה קצין ניו זילנדי ששירת בתקופת מלחמת הבורים ומלחמת העולם הראשונה במהלכה לחם בסמואה, גליפולי ובמערכה על סיני וארץ ישראל במלחמת העולם הראשונה במהלכה שירת כמפקד הבריגדה הניו זילנדית הרכובה, ובהמשך כמפקד הדיוויזיה הרכובה האוסטרלית והניו זילנדית.
ביוגרפיה > נעורים

אדוארד צ'ייטור נולד ב-1868 בעיירה מוטווקה (Motueka) (בחלקו הצפוני של האי הדרומי של ניו זילנד) כבן בכור לג'ון ואמה צ'ייטור (אחריו נולדו עוד 10 ילדים). אדוארד למד בשנים 1880–1884 בקולג' נלסון שבעיר נלסון השכנה לעיר הולדתו. לאחר סיום לימודיו עבר לעבוד בחוות הכבשים המשפחתית ליד העיר בלנהיים (גם היא בחלקו הצפוני של האי הדרומי של ניו זילנד).
ביוגרפיה > שירות צבאי > שנות הצבא הראשונות

ב-1886 הצטרף צ'ייטור, בתור חצוצרן, ליחידה צבאית התנדבותית בשם "מרלבורו הוסרס" (Marlborough Hussars). ב-12 באוקטובר 1888 קודם לדרגת סרג'נט ומונה ללוטננט. ב-1892 קודם צ'ייטור לתפקיד קפטן וב-22 במרץ 1893 מונה רשמית לדרגת קפטן.